สวัสดิ์ค่ะคุณ พอดีเพื่อนหนูเขาทำน้ำร้อนที่ต้มมาม่าหกใส่หนู โดนบริเวณใบหูลำคอแล้วก็ที่หัวไหล่ทางด้านขวา มีตุ่มน้ำใสๆขึ้นใหญ่มากที่ใบหูและลำคอ แผลแบบนี้ประมาณกี่วันถึงแผลจะดีขึ้นค่ะแล้วจะเป็นแผลเป็นไหม แล้วที่ใบหูหนูต้องรักษายังไงค่ะรักษาแบบเดียวกันกับแผลที่ส่วนอื่นเลยรึเปล่าค่ะ
สวัสดีค่ะ จากกรณีดังกล่าว น่าจะเป็นแผลพุพองจากการโดนของร้อน ซึ่งแบ่งได้ 3 ระดับขึ้นกับความรุนแรง หากเป็นตุ่มน้ำใส อาจจะเป็นความรุนแรงระดับ 2แผลไฟไหม้ระดับสองคือเกิดการไหม้ขึ้นที่ชั้นหนังกำพร้าตลอดทั้งชั้น (ทั้งชั้นผิวนอกและชั้นในสุด) และหนังแท้ส่วนที่อยู่ตื้น ๆ (ใต้หนังกำพร้า) จึงหายได้เร็วและไม่เกิดเป็นแผลเป็นเช่นกัน ยกเว้นถ้ามีการติดเชื้อ แผลก็อาจมีหนองให้เห็น แดงมาก เจ็บปวดมาก มีไข้ร่วมด้วยการดูแลตัวเองเบื้องต้น ไม่ควรใช้น้ำแข็งหรือน้ำเย็นจัดประคบ เพราะอาจทำให้บาดแผลลึกมากขึ้นได้ ล้างแผลด้วยน้ำเปล่าอุณหภูมิปกติ ใช้ผ้าสะอาดปิด ทำแผลด้วยอุปกรณ์ทำแผลพิเศษที่มีวัสดุปิดแผลสำหรับแผลไฟไหม้โดยเฉพาะ ใช้ยาฆ่าเชื้อทาบางๆเฉพาะที่ ที่นิยมใช้กันคือ 1% ซิลเวอร์ซัลฟาไดอะซีน ใช้เวลาฟื้นตัวประมาณ 2-4 อาทิตย์ ขึ้นกับความรุนแรงและความกว้างของรอยโรคด้วยค่ะสามารถดูแลแผลที่ใบหูได้เหมือนกับผิวหนังส่วนอื่นค่ะ ในกรณีนี้แนะนำไปพบแพทย์ที่รพ.ใกล้บ้านเพื่อประเมินแผลก่อน หากเป็นแผนที่ค่อนข้างลึกแนะนำทำแผลที่รพ.จะดีกว่าค่ะ ส่วนเรื่องแผลเป็นนั้นขึ้นกับบุคคลค่ะ อาจจะเกิดได้ในบางคนเช่นกัน